Valaiņi (Aglonas pagasts)
Šis raksts ir par apdzīvotu vietu Aglonas pagastā. Par citām jēdziena Valaiņi nozīmēm skatīt nozīmju atdalīšanas lapu. Valaiņi ir ciems Preiļu novada Aglonas pagastā. Izvietojies pagasta dienvidu daļā 34 km no novada centra Preiļiem, 6 km no pagasta centra Aglonas un 240 km no Rīgas. Apdzīvotā vieta izvietojusies pie autoceļa P62, netālu atrodas Valaiņu kapsēta, kā arī Valaiņu pilskalns, valsts nozīmes arheoloģijas piemineklis. Pirms 2009. gadā noslēgtās administratīvi teritoriālās reformas atradās Preiļu rajonā.